CELEX: 62009FN0046
Language: hu
Date: 2009-10-05 00:00:00
Title: F-46/09. sz. ügy: 2009. október 5-én benyújtott kereset — V kontra Európai Parlament

16.1.2010   
            
            
               HU
            
            
               Az Európai Unió Hivatalos Lapja
            
            
               C 11/40
            
         2009. október 5-én benyújtott kereset — V kontra Európai Parlament
   (F-46/09. sz. ügy)
   2010/C 11/76
   Az eljárás nyelve: francia
   
      Felek
   
   
      Felperes: V (Brüsszel, Belgium) (képviselő: É. Boigelot, ügyvéd)
   
      Alperes: Európai Parlament
   
      A jogvita tárgya és leírása
   
   Egyfelől a fizikai alkalmatlanságot megállapító 2008. december 18-i orvosi vélemény megsemmisítése iránti kérelem, másfelől a felperesnek korábban tett állásajánlatot visszavonó 2008. december 19-i határozat megsemmisítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a személyzeti adminisztrációs igazgatóság igazgatója 2008. december 19-i határozatát, amelyben az alkalmazást megelőzően megállapított alkalmatlanság miatt visszavonja a Főtitkárságon meghirdetett szerződéses alkalmazotti állás betöltésére vonatkozóan a felperesnek 2008. december 10-én tett ajánlatot.
            
         
               —
            
            
               A Közszolgálati Törvényszék semmisítse meg a parlamenti orvosszakértő fizikai alkalmatlanságot megállapító 2008. december 18-i orvosi véleményét, amennyiben a parlamenti orvosszakértő egyfelől a felperes klinikai vizsgálata nélkül, másfelől kizárólag az Európai Bizottság orvosszakértőjének az alkalmazást megelőzően alkalmatlanságot megállapító 2006-os határozata alapján megállapítja a felperes fizikai alkalmatlanságát; egyébiránt a bizottsági orvosszakértő határozatát, és az azt megerősítő, egy orvosi bizottság által — miután a felperes kérte ennek feloszlatását — jogellenesen hozott határozatot a felperes a Közszolgálati Törvényszék előtt jelenleg is folyamatban lévő F-33/08. sz. ügy keretében vitatja.
            
         Az említett határozatok megsemmisítése nyomán a Közszolgálati Törvényszék kötelezze az alperest a felperes alkalmazást megelőzően történő, tényleges és hátrányos megkülönböztetést nem megvalósító orvosi vizsgálatának megszervezésére, valamint a Tájékoztatási Főigazgatóságán meghirdetett és a felperesnek felajánlott állás újbóli megnyitására.
   
               —
            
            
               A Közszolgálati Törvényszék kötelezze az alperest a felperest ért, átmenetileg, méltányosan 170 900 euróban meghatározott (az Európai Központi Bank által a főbb refinanszírozási műveletekre meghatározott kamatlábat két százalékponttal meghaladó, 2008. december 18-tól számított késedelmi kamattal növelendő összegű) vagyoni és nem vagyoni kár megtérítésére.
            
         
               —
            
            
               A Közszolgálati Törvényszék az alperest kötelezze a költségek fizetésére.